**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2014 M. LIEPOS 25 D. SPRENDIMO** [**NR. 5TS-1225**](http://dvs.lazdijai.lt:8008/document/32683) **,,DĖL VIEŠOSIOS ĮSTAIGOS LAZDIJŲ SPORTO CENTRO VALDYMO STRUKTŪROS, PAREIGYBIŲ SĄRAŠO IR DIDŽIAUSIO LEISTINO PAREIGYBIŲ SKAIČIAUS PATVIRTINIMO” PAKEITIMO**

2020 m. vasario 21 d. Nr. 34-278

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, viešosios įstaigos Lazdijų sporto centro įstatų, patvirtintų Lazdijų rajono savivaldybės tarybos 2014 m. gruodžio 30 d. sprendimu [Nr. 5TS-1413](http://dvs.lazdijai.lt:8008/document/34183) „Dėl viešosios įstaigos Lazdijų sporto centro įstatų patvirtinimo“, 58.4 papunkčiu ir 80 punktu bei atsižvelgdama į viešosios įstaigos Lazdijų sporto centro 2020-02-11 prašymą Nr. LSCD3-10 „Dėl etatų padidinimo“, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2014 m. liepos 25 d. sprendimą [Nr. 5TS-1225](http://dvs.lazdijai.lt:8008/document/32683) „Dėl viešosios įstaigos Lazdijų sporto centro valdymo struktūros, pareigybių sąrašo ir didžiausio leistino pareigybių skaičiaus patvirtinimo“:

1.1. pakeisti 1 priedą ,,Viešosios įstaigos Lazdijų sporto centro valdymo struktūra“ ir jį išdėstyti nauja redakcija (pridedama);

1.2. pakeisti 2 priedą ,,Viešosios įstaigos Lazdijų sporto centro darbuotojų pareigybių sąrašas“ ir jį išdėstyti nauja redakcija (pridedama);

1.3. pakeisti sprendimo 3 punktą ir jį išdėstyti taip:

„3. Patvirtinti viešosios įstaigos Lazdijų sporto centro didžiausią leistiną pareigybių skaičių – 21,00.“.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Auksė Stirbienė, tel. (8 318) 66 143

Lazdijų rajono savivaldybės tarybos

2020 m. d. sprendimo Nr. 5TS-

1 priedas

**VIEŠOSIOS ĮSTAIGOS LAZDIJŲ SPORTO CENTRO VALDYMO STRUKTŪRA**

Lazdijų rajono savivaldybės tarybos

2020 m. d. sprendimo Nr.

2 priedas

**VIEŠOSIOS ĮSTAIGOS LAZDIJŲ SPORTO CENTRO DARBUOTOJŲ PAREIGYBIŲ SĄRAŠAS**

|  |  |
| --- | --- |
| **Eil. Nr.** | **Pareigybė** |
| 1. | Direktorius |
| 2. | Pavaduotojas |
| 3. | Sporto vadybininkas |
| 4. | Žirgų lenktynių specialistas |
| 5. | Ūkvedys |
| 6. | Sekretorius |
| 7. | Treneris |
| 8. | Buhalteris |
| 9. | Budėtojas |
| 10. | Vairuotojas |
| 11. | Valytojas |
| 12. | Darbininkas |
| 13. | Elektrikas |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2014 M. LIEPOS 25 D. SPRENDIMO** [**NR. 5TS-1225**](http://dvs.lazdijai.lt:8008/document/32683) **,,DĖL VIEŠOSIOS ĮSTAIGOS LAZDIJŲ SPORTO CENTRO VALDYMO STRUKTŪROS, PAREIGYBIŲ SĄRAŠO IR DIDŽIAUSIO LEISTINO PAREIGYBIŲ SKAIČIAUS PATVIRTINIMO” PAKEITIMO”**

**AIŠKINAMASIS RAŠTAS**

2020-02-18

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014m. liepos 25 d. sprendimo Nr. 5TS-1225 ,,Dėl viešosios įstaigos Lazdijų sporto valdymo struktūros, pareigybių sąrašo ir didžiausio leistino pareigybių skaičiaus patvirtinimo” pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, viešosios įstaigos Lazdijų sporto centro įstatų, patvirtintų Lazdijų rajono savivaldybės tarybos 2014 m. gruodžio 30 d. sprendimu Nr. 5TS-1413 „Dėl viešosios įstaigos Lazdijų sporto centro įstatų patvirtinimo“, 58.4 papunkčiu ir 80 punktu bei atsižvelgiant į viešosios įstaigos Lazdijų sporto centro 2020-02-11 prašymą Nr. LSCD3-10 „Dėl etatų padidinimo“.

**Šio sprendimo projekto tikslas** – pakeisti viešosios įstaigos Lazdijų sporto centro valdymo struktūrą, papildant ją žirgų lenktynių specialisto pareigybe, taip pat pakeisti pareigybių sąrašą, papildant jį žirgų lenktynių specialisto pareigybe, išbraukiant kūriko ir sargo pareigybę bei patvirtinti didžiausią leistiną pareigybių skaičių – 21.

**Kaip šiuo metu yra sprendžiami projekte aptarti klausimai** – viešosios įstaigos Lazdijų sporto centro valdymo struktūroje prašoma patvirtinti žirgų lenktynių specialisto pareigybę (1 etatas). Viešoji įstaiga Lazdijų sporto centras Lazdijų rajono savivaldybės tarybos 2019 m. lapkričio 29 d. sprendimu Nr. 5TS-193 „Dėl pavedimo“ tapo Lazdijų rajono savivaldybei nuosavybės teise priklausančio Lazdijų rajono savivaldybės administracijos patikėjimo teise valdomo nekilnojimo turto, Lazdijų hipodromo, esančio Lazdijų r. sav. Lazdijų sen. Buktos k. 2, administratoriumi. Veiklos vykdymui hipodrome reikalingas žirgų lenktynių specialistas, kuris spręs visus klausimus, susijusius su hipodromu ir žirgų lenktynėmis, taip pat užsiims žirgų lenktynių, renginių organizavimu, Lazdijų hipodromo reklamavimu, hipodromo infrastruktūros gerinimu, tako priežiūra, žirgų savininkų pritraukimu, vaikų ir žirgų treniravimu. Sieks, kad hipodromo ir arklidžių įranga atitiktų aukščiausius standartus ir pritrauktų žirgų savininkus iš užsienio bei įvairius investuotojus.

Viešosios įstaigos Lazdijų sporto centro darbuotojų pareigybių sąrašas yra keičiamas, t. y. įrašoma žirgų lenktynių specialisto pareigybė, išbraukiama kūriko ir sargo pareigybė. Didžiausias leistinas pareigybių skaičius sumažėja 0,75 pareigybe. Ankstesniu Lazdijų rajono savivaldybės tarybos sprendimu buvo patvirtintas didžiausias leistinas pareigybių skaičius – 15,75, tačiau prie didžiausio leistino pareigybių skaičiaus nebuvo skaičiuojama trenerių pareigybė – 6 etatai. Patvirtinus naują viešosios įstaigos Lazdijų sporto centro pareigybių sąrašą, didžiausias leistinas pareigybių skaičius – 21.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Švietimo, kultūros ir sporto skyriaus

vyr. specialistė Auksė Stirbienė